《庚申夏至日起武威至张掖》
清代·叶映榴

武帝功成吏守边，伤心天末是居延。人家板屋风声里，思妇寒衣泪眼前。

目断燕支愁见月，槎浮银汉渡经年。惭余不作征西将，药裹书囊信一鞭。

作者简介：（1642—1688）清江南上海人，字炳霞，号苍岩。顺治十八年进士。江南奏销案起，降国子监博士。康熙二十四年，任湖广粮储道。二十七年，署布政使。适裁兵夏逢龙起事，不屈被杀。谥忠节。有《苍岩山房遗稿》、《叶忠节公遗稿》等。